किच्छ दिनां परंत खूह् च पाणियें दी पक्की सीर फुट्टी पेई। फ्ही खूह पक्का बणाइत्ता गेआ। चोबुयां अपनी मजूरी लेई ते बचेआ धन राघो ब्हाल पुजाइत्ता। फ्ही तिन्नी खूह दी पदरिट्ठ (पूजा) करूआई के जग लूआया। सभनां जो रज्जी-रज्जी घियो-खिचड़ी खुआई। हून ग्राएं दे सब्बो लोक सुक्खे कन्नैं खूह् दा पाणी भरना लगी पे। रौंआं च पाणियें दी मौज होई गेई। चोबू काम्मे खरा कम्म कमाई अपणे-अपणे ग्रांएं जो परतोई गे। घर-घर राघो साह् दे गीत गोणा लगी पे। हुण राघो कत्तणा राघो साह् बनी गेआ।